**ZMLUVA O SPRÁVE REGISTRATÚRY**

uzatvorená podľa ustanovenia § 269 ods. 2 zákona č. 513/1991 Zb. Obchodného zákonníka

v znení neskorších predpisov

medzi zmluvnými stranami

**Objednávateľ:**

Objednávateľ: **Slovenská agentúra životného prostredia**

sídlo: Tajovského 28, 975 90 Banská Bystrica

IČO: 006 260 31

DIČ / IČ DPH: 2021125821 / SK2021125821

Štatutárny orgán :Mgr. Michal Maco, generálny riaditeľ

IBAN: SK15 8180 0000 0070 0038 9222

SWIFT: SPSRSKBA

A

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

V mene spoločnosti koná:*[doplní uchádzač]*

IBAN: *[doplní uchádzač]*

**Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Miesto uskladnenia“** sú skladové priestory, v ktorých Objednávateľ zabezpečuje uskladnenie Predmetu uskladnenia podľa tejto Zmluvy; adresa Miesta uskladnenia je *[doplní uchádzač].*

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená osobu menovanú ako Objednávateľ v záhlaví tejto Zmluvy.

**„Poskytovateľ“** znamená osobu menovanú ako Poskytovateľ v záhlaví tejto Zmluvy.

„**Poverené osoby**“ sú zamestnanci Objednávateľa, ktoré oprávnil na zadávanie požiadaviek na sprístupňovanie registratúrnych záznamov uložených v registratúrnom stredisku a ktorých zoznam poskytol Poskytovateľovi podľa Článku VI. Zmluvy.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každého legálne ustanoveného orgánu verejnej správy.

**„Predmet uskladnenia“** je všetok majetok Objednávateľa, ktorý je uvedený v Prílohe č. 2 B Zmluvy – Zoznam majetku.

**„Registračný elektronický systém**“ je informačný systém Poskytovateľa, v ktorom eviduje registratúrne záznamy Objednávateľa na úrovni ukladacích jednotiek (spisov); Registračný elektronický systém musí spĺňať všetky zákonné požiadavky na správu registratúry a musí byť vedený v súlade s internými smernicami Objednávateľa.

**„Registratúrne stredisko“** je priestor zriadený Poskytovateľom v súlade s Vyhláškou a podľa podmienok tejto Zmluvy; adresa Registratúrneho strediska je *[doplní uchádzač].*

**„Sekcia“** je pracovisko Objednávateľa s názvom Sekcia fondov EÚ, so sídlom na adrese Karloveská 2, 841 04 Bratislava 4.

**„Subdodávateľ“** je hospodársky subjekt, ktorý uzavrie alebo uzavrel so Poskytovateľom písomnú odplatnú zmluvu na plnenie určitej časti tejto Zmluvy podľa Článok VIII Zmluvy.

**„Súťaž“** má význam uvedený v bode (A) Preambuly tejto Zmluvy*.*

**„Súťažné podklady“** znamenajú súťažné podklady pre Súťaž.

**„Opis predmetu zákazky“** znamená Prílohu č. 1 Zmluvy. Opis predmetu zákazky špecifikuje účel, rozsah a technické a iné kritériá a požiadavky na plnenia podľa tejto Zmluvy tak, ako ich Objednávateľ definoval v časti B. Opis predmetu zákazky Súťažných podkladov.

**„Vyhláška“** znamenáVyhlášku Ministerstva vnútra SR č. 628/2002 Z. z., ktorou sa vykonávajú niektoré ustanovenia zákona o archívoch a registratúrach a o doplnení niektorých zákonov.

„**Výkaz**“ alebo „**Výkazy**“ znamenajú výkazy skutočne dodaných plnení na základe tejto Zmluvy, ktoré poskytuje Poskytovateľ na základe osobitnej požiadavky Objednávateľa alebo v súvislosti s vedením administratívneho konania vyvolaného, resp. súvisiaceho so správou registratúry, ktorých náležitosti sú uvedené v bodoch 2.11 až 2.13 Zmluvy.

**„Zákon o archívoch a registratúrach“** znamenázákon č. 395/2002 Z. z. o archívoch a registratúrach a o doplnení niektorých zákonov v platnom znení.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Zmluva“** znamená túto zmluvu o správe registratúry v znení všetkých jej príloh a doplnení.

**„Zmluvná strana“** znamená Objednávateľa alebo Poskytovateľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Poskytovateľa.

# Preambula

1. Objednávateľ má záujem zveriť časť správy registratúry týkajúcej sa Sekcie v zmysle § 16 ods. 1 písm. b) Zákona o archívoch a registratúrach s výnimkou tvorby registratúrnych záznamov externému dodávateľovi. Za tým účelom Objednávateľ realizoval podľa Zákona o verejnom obstarávaní verejné obstarávanie (Súťaž) na predmet zákazky „**Zabezpečenie externej správy registratúry poskytnutie súvisiacich služieb**“, ktoré bolo vyhlásené zverejnením oznámenia o vyhlásení verejnej súťaže dňa [doplní uchádzač] vo Vestníku verejného obstarávania vedeného Úradom pre verejné obstarávanie č. [doplní uchádzač] pod zn. [doplní uchádzač] a dňa [doplní uchádzač] v Dodatku k úradnému vestníku Európskej únie č.[doplní uchádzač] zo dňa [doplní uchádzač] (ďalej ako „**Súťaž**“)
2. Keďže sa stal Poskytovateľ úspešným uchádzačom v Súťaži, bude podľa § 2 ods. 14 Zákona o archívoch a registratúrach zabezpečovať pre Objednávateľa uloženie registratúrnych záznamov, ktorých je pôvodcom, ich evidenciu a vyraďovanie, a to v priestoroch Registratúrneho strediska, ktoré zriadi a bude spravovať Poskytovateľ. Súčasťou služieb Poskytovateľa bude aj uskladnenie Predmetu uskladnenia v priestoroch zabezpečených Poskytovateľom a poskytovanie súvisiacich služieb tak, ako sú popísané v tejto Zmluve a jej prílohách
3. Objednávateľ ako verejný obstarávateľ predpokladá, že predmet zákazky bude financovaný z nenávratného finančného príspevku poskytnutého verejnému obstarávateľovi Slovenskej agentúre životného prostredia, v rámci Operačného programu Kvalita životného prostredia, Prioritná os 5 – Technická pomoc a zo štátneho rozpočtu.

# Predmet a účel dohody

* 1. Predmetom Zmluvy je zverenie časti správy registratúry Objednávateľa týkajúcej sa Sekcie Poskytovateľovi, zabezpečenie uloženia registratúrnych záznamov, ktorých je Objednávateľ pôvodcom v priestoroch Registratúrneho strediska v súlade s príslušnými ustanoveniami Zákona o archívoch a registratúrach a Vyhlášky ako aj poskytovanie ďalších súvisiacich služieb podľa tejto Zmluvy. Predmetom Zmluvy je zabezpečenie komplexnej správy registratúry, ktoré zahŕňa najmä plnenia uvedené nižšie, ktoré sú bližšie špecifikované v Prílohe č. 1 – Opis predmetu zákazky:
		1. Prvotné protokolárne prevzatie registratúrnych záznamov vrátane nabalenia na prevoz a dopravy do Registratúrneho strediska;
		2. Prvotné spracovanie registratúrnych záznamov a ich zaevidovanie v Registračnom elektronickom systéme Poskytovateľa na úroveň spisov a zriadenie vzdialeného prístupu pre Poverené osoby určené Objednávateľom. Za účelom zriadenia prístupu poskytne Poskytovateľ Objednávateľovi potrebné prístupové údaje do Registračného elektronického systému;
		3. Uloženie registratúrnych záznamov v Registratúrnom stredisku a správa registratúry, ktorá zahŕňa evidenciu (v Registračnom elektronickom systéme), ukladanie, ochranu, vyraďovanie vrátane monitorovania lehôt uloženia, skartáciu a umožnenie prístupu k registratúrnym záznamom;
		4. Protokolárne prevzatie, nabalenie a preprava nových registratúrnych záznamov podľa požiadaviek Objednávateľa;
		5. Vyhľadanie a fyzické doručenie vyžiadaného registratúrneho záznamu z Registratúrneho strediska do sídla Sekcie do dvoch (2) hodín a urgentné vyhľadanie a fyzické doručenie vyžiadaného registratúrneho záznamu z Registratúrneho strediska do sídla Sekcie do jednej (1) hodiny podľa požiadaviek Objednávateľa;
		6. Vyhľadanie registratúrneho záznamu v spise a jeho doručenie v elektronickej forme (scan) do 30 minút a urgentné vyhľadanie dokumentu v spise a jeho doručenie v elektronickej forme (scan) v pracovnej dobe (medzi 8:00 a 16:00) do 15 minút podľa požiadaviek Objednávateľa;
		7. Revízia registratúrneho poriadku a jeho aktualizácia podľa zákonných požiadaviek a spôsobu výkonu správy registratúry v Registratúrnom stredisku. Aktualizovaný registratúrny poriadok predloží Poskytovateľ Objednávateľovi v dostatočnom predstihu na schválenie tak, aby bol schválený v zmysle zákonných požiadaviek (lehôt). Poskytovateľ berie na vedomie, že na schválenie návrhu registratúrneho poriadku Objednávateľom je potrebných aspoň pätnásť pracovných dní. Následne zabezpečí Poskytovateľ schválenie registratúrneho poriadku príslušným orgánom;
		8. Zastupovanie Objednávateľa voči orgánom pôsobiacim na úseku archívnictva a registratúr vo všetkých konaniach v súvislosti so správou registratúry. V prípade potreby zastupovania Objednávateľa v konaní v súvislosti so správou registratúry, je Poskytovateľ povinný Objednávateľa informovať o povahe konania, orgáne, pred ktorým bude Objednávateľa zastupovať ako aj dôvode začatia konania;
		9. Príprava a vypracovanie návrhov na vyradenie registratúrnych záznamov podľa zákonných požiadaviek a lehôt;
		10. Vyraďovanie dokumentov a ich priemyselné zničenie (skartácia) po lehote uloženia podľa registratúrneho poriadku a výsledku vyraďovacieho konania u existujúcich a nových registratúrnych záznamov:
* u existujúcich spisov bezprostredne po ich protokolárnom prevzatí;
* príprava a vypracovanie návrhov na vyradenie registratúrnych záznamov;
* dôverná skartácia nepapierového materiálu (šanóny a euroobaly);
* dôverná ekologická likvidácia registratúrnych záznamov so stupňom utajenia 3.
	+ 1. Pri ukončení tejto Zmluvy Poskytovateľ zabezpečí trvalé ukončenie úschovy registratúry a pripraví registratúrne záznamy na protokolárne odovzdanie Objednávateľovi.

## Súčasťou plnenia predmetu tejto Zmluvy je aj poskytovanie súvisiacich služieb spojených s prevzatím, uložením a opatrovaním Predmetu uskladnenia Objednávateľa podľa Prílohy č. 1 – Opis predmetu zákazky. Zoznam majetku, ktorý tvorí Predmet uskladnenia je obsahom Prílohy č. 2 B – Zoznam majetku. V súvislosti s uložením Predmetu uskladnenia bude Poskytovateľ poskytovať nasledovné plnenia:

* + 1. Prvotné protokolárne prevzatie Predmetu uskladnenia vrátane nabalenia na prevoz a dopravy do Miesta uskladnenia;
		2. Uloženie a opatrovanie (uskladnenie) Predmetu uskladnenia v Mieste uskladnenia vrátane umožnenia prístupu k Predmetu uskladnenia. Objednávateľ môže Predmet uskladnenia alebo jeho časť v prípade potreby vyzdvihnúť ešte pred uplynutím dojednanej doby uskladnenia.

## Objednávateľ sa zaväzuje platiť Poskytovateľovi za plnenia podľa tohto článku Zmluvy odmenu vo výške a spôsobom podľa ustanovení Článku III. Zmluvy a poskytovať mu súčinnosť nevyhnutnú pre plnenie jeho povinností v rozsahu a spôsobom podľa ďalších ustanovení tejto Zmluvy.

# Plnenie predmetu Zmluvy

**A) Registratúrne záznamy:**

## Poskytovateľ je povinný uskutočniť prevzatie a spracovanie registratúrnych záznamov podľa bodov 1.1.1 a 1.1.2 Zmluvy najneskôr do 30 pracovných dní od nadobudnutia účinnosti tejto Zmluvy. Presný termín prevzatia podľa tohto bodu Zmluvy si Zmluvné strany dohodnú vo vzájomnej súčinnosti na základe výzvy Poskytovateľa bezodkladne po podpise Zmluvy, v ktorej navrhne aspoň tri (3) alternatívy termínov prevzatia a doručí ju Objednávateľovi. Za plnenia podľa tohto bodu bude Poskytovateľovi poskytnutá odmena podľa jednotkovej ceny za skutočné množstvo prevzatých a spracovaných (zaevidovaných) registratúrnych záznamov uvedená v Prílohe č. 4 – Cenová ponuka, položky p. č. 2 a 4.

## Správu registratúry a všetky plnenia, ktoré tvoria jej obsah poskytuje Poskytovateľ odo dňa prevzatia registratúrnych záznamov podľa bodu 2.1 Zmluvy po celú dobu trvania Zmluvy. Za uloženie registratúrnych záznamov v Registratúrnom stredisku, prislúchajúcu správu registratúry spolu s monitorovaním lehôt uloženia registratúrnych záznamov, vyhľadanie a prípravu na skartáciu po lehote uloženia bude Poskytovateľovi poskytnutá paušálna mesačná odmena v zmysle Prílohy č. 4 – Cenová ponuka, položka p. č. 1.

## V prípade protokolárneho prevzatia nových registratúrnych záznamov podľa bodu 1.1.4 Zmluvy, Objednávateľ, resp. Poverená osoba doručí požiadavku vo forme písomného dopytu prostredníctvom elektronickej pošty na adresu Poskytovateľa uvedenú v bode 6.1 Zmluvy. Požiadavka musí obsahovať predpokladané množstvo registratúrnych záznamov na prepravu a požadovanú lehotu prevzatia registratúrnych záznamov, ktorá nesmie byť kratšia ako dva (2) pracovné dni odo dňa odoslania požiadavky. Požiadavka sa považuje za doručenú a akceptovanú odoslaním emailu na adresu elektronickej pošty Poskytovateľa uvedenú v bode 6.1. Zmluvy. Po doručení/akceptovaní požiadavky Poskytovateľ zabezpečí prevzatie, nabalenie a prepravu nových registratúrnych záznamov do Registratúrneho strediska v požadovanej lehote. Počas trvania Zmluvy je Objednávateľ oprávnený zadať požiadavku na prevoz nových registratúrnych záznamov dvadsať (20) krát, pričom odmena za jednu jazdu zodpovedá cene uvedenej v položke p. č. 5  a č. 7 Prílohy č. 4 – Cenová ponuka.

* 1. Požiadavky na vyhľadanie a fyzické doručenie registratúrnych záznamov podľa bodu 1.1.5 Zmluvy zadáva Objednávateľ, resp. Poverená osoba vo forme písomného dopytu prostredníctvom elektronickej pošty na adresu Poskytovateľa uvedenú v bode 6.1 Zmluvy. Požiadavka musí obsahovať identifikáciu registratúrneho záznamu a/alebo spisu, v ktorom je uložený a údaj o maximálnom požadovanom čase doručenia podľa urgencie (jedna, resp. dve hodiny). Požiadavka sa považuje za doručenú a akceptovanú odoslaním emailu na adresu elektronickej pošty Poskytovateľa uvedenú v bode 6.1 Zmluvy. Po doručení/akceptovaní požiadavky Poskytovateľ vyhľadá originál požadovaného registratúrneho záznamu a zabezpečí jeho doručenie do sídla Sekcie v požadovanom čase. Ak už Objednávateľ nepotrebuje na svoju činnosť originál registratúrneho záznamu, Poverené osoby ho odovzdajú Poskytovateľovi, ktorý zabezpečí jeho prepravu do Registratúrneho strediska a založí registratúrny záznam na pôvodné miesto. Počas trvania Zmluvy je Objednávateľ oprávnený zadať požiadavku na vyhľadanie a doručenie registratúrnych záznamov v rozsahu 240 jázd a ďalších 144 jázd v prípade urgentnej požiadavky, pričom odmena za jednu jazdu zodpovedá cene uvedenej v riadku p. č. 6 a 8 Prílohy č. 4 – Cenová ponuka.

## Požiadavky na vyhľadanie a elektronické doručenie (scan) registratúrnych záznamov podľa bodu 1.1.6 Zmluvy zadáva Objednávateľ, resp. Poverená osoba vo forme písomného dopytu prostredníctvom elektronickej pošty na adresu Poskytovateľa uvedenú v bode 6.1 Zmluvy. Požiadavka musí obsahovať identifikáciu registratúrneho záznamu a/alebo spisu, v ktorom je uložený a údaj o maximálnom požadovanom čase doručenia podľa urgencie (15, resp. 30 minút). Požiadavka sa považuje za doručenú a akceptovanú odoslaním emailu na adresu elektronickej pošty Poskytovateľa uvedenú v bode 6.1 Zmluvy. Po akceptovaní požiadavky Poskytovateľ vyhľadá originál požadovaného registratúrneho záznamu a vyhotoví jeho digitálnu kópiu (scan) a zašle ju Poverenej osobe vo forme pdf. dokumentu na emailovú adresu Objednávateľa, z ktorej požiadavka prišla. Počas trvania Zmluvy je Objednávateľ oprávnený zadať požiadavku na elektronické doručenie registratúrneho záznamu v rozsahu 5000 dokumentov a ďalších 5000 dokumentov v prípade urgentnej požiadavky, pričom odmena za doručenie dokumentu zodpovedá cene uvedenej v riadku č. 9 a 10  spolu s cenou za nascanované strany dokumentu uvedenou v riadku č. 12 Prílohy č. 4 – Cenová ponuka.

## Poskytovateľ bude spolu s uložením registratúrnych záznamov monitorovať lehoty uloženia registratúrnych záznamov spolu s prípravou na skartáciu po lehote uloženia. Požiadavky na vyraďovanie dokumentov a ich priemyselné zničenie (skartáciu) po lehote uloženia podľa registratúrneho poriadku a výsledku vyraďovacieho konania bude vykonávaná u existujúcich a nových registratúrnych záznamov. Poskytovateľ pripraví a vypracuje návrhy na vyradenie registratúrnych záznamov a bude dôverne skartovať nepapierový materiál (šanóny a euroobaly) v predpokladanom rozsahu do 1 000 kg a dôverne ekologicky likvidovať registratúrne záznamy so stupňom utajenia 3 v predpokladanom rozsahu do 10 000 kg, pričom za uvedené činnosti bude účtovaná odmena podľa položiek p.č. 13 a 14 v zmysle Prílohy č. 4 – Cenová ponuka.

## Poskytovateľ zabezpečí aj prípravu registratúrneho poriadku, bude pripravovať a vypracovávať návrhy na vyradenie registratúrnych záznamov a zabezpečí komunikáciu a zastupovanie Odberateľa ako verejného obstarávateľa vrátane prípravy potrebných podaní voči štátnym orgánom pôsobiacim na úseku archívov a registratúr (najmä MVSR) a to najmä vo vyraďovacom konaní a pri výkone štátneho odborného dozoru. V prípade potreby v mene verejného obstarávateľa je Poskytovateľ povinný požiadať príslušný orgán o informáciu, odbornú radu alebo usmernenie. Výkon týchto činností bude účtovaný Poskytovateľom podľa položiek č. 15, 16 a 17 v zmysle Prílohy č. 4 – Cenová ponuka.

## Pri ukončení Zmluvy Poskytovateľ zabezpečí trvalé ukončenie úschovy registratúry a pripraví registratúrne záznamy na protokolárne odovzdanie Objednávateľovi vrátane ich nabalenia a priloží k nim výpis z Registračného elektronického systému, ktorý odovzdá Objednávateľovi. Registratúrne záznamy je Poskytovateľ povinný pripraviť na odovzdanie v stave umožňujúcom ich prevoz bez poškodenia a v termíne dohodnutom s Objednávateľom a v súlade s bodom 12.5 Zmluvy. Odmena za trvalé ukončenie registratúry je uvedená v položke č. 11 Prílohy č. 4 – Cenová ponuka.

**B) Uskladnenie Predmetu uskladnenia:**

## Poskytovateľ je povinný uskutočniť prevzatie Predmetu uskladnenia, ktorého bližšia špecifikácia je uvedená v prílohe č. 2 B Zoznam majetku podľa bodu 1.2.1 Zmluvy najneskôr do 30 dní od nadobudnutia účinnosti tejto Zmluvy. Presný termín prevzatia podľa tohto bodu Zmluvy si Zmluvné strany dohodnú bezodkladne po podpise Zmluvy vo vzájomnej súčinnosti na základe výzvy Poskytovateľa, v ktorej navrhne aspoň tri (3) alternatívy termínov prevzatia a doručí ju Objednávateľovi. Za plnenie podľa tohto bodu bude Poskytovateľovi poskytnutá odmena podľa ceny uvedenej pri položke č. 3 Prílohy č. 4 – Cenová ponuka.

## Uloženie a opatrovanie (uskladnenie) Predmetu uskladnenia v Mieste uskladnenia podľa bodu 1.2.2 Zmluvy poskytuje Poskytovateľ odo dňa prevzatia Predmetu uskladnenia podľa bodu 2.9 Zmluvy. Za plnenie podľa tohto bodu bude Poskytovateľovi poskytnutá odmena podľa ceny uvedenej pri položke č. 18 Prílohy č. 4 – Cenová ponuka.

## **C) Výkazy o poskytnutých plneniach v zmysle Zmluvy**

## Poskytovateľ je povinný viesť o plneniach vykonaných na základe požiadaviek Objednávateľa písomné Výkazy na mesačnej báze (vždy od prvého do posledného dňa v danom mesiaci), ktoré budú zo strany Objednávateľa následne schvaľované v zmysle bodu 2.13 nižšie a za uvedené plnenia Zmluvy bude Poskytovateľovi vyplatená Čiastková odmena v zmysle bodu 3.3.3 nižšie.

## **Poskytnuté plnenia podľa položiek 4 až 10 a 12 až 14 v zmysle Prílohy č. 4 – Cenová ponuka v rozsahu:**

## Označenie plnenia, resp. úkonu s uvedením p.č. v zmysle Prílohy č. 4 Zmluvy – Cenová ponuka zodpovedajúceho požiadavke Objednávateľa;

## Dátum odoslania / akceptácie požiadavky Poskytovateľom;

## Identifikácia Poverenej osoby, ktorá požiadavku zadala (ak je aplikovateľné);

## Dátum a čas splnenia požiadavky Objednávateľa;

* Jednotková cena za plnenia poskytnuté na základe požiadavky Objednávateľa podľa konkrétneho p. č. Prílohy č. 4 Zmluvy – Cenová ponuka;
* Celková cena za poskytnuté plnenia Poskytovateľa uvedené v tomto bode v danom mesiaci.

## Poskytovateľ je povinný viesť o plneniach vykonaných podľa bodov 1.1.1., 1.1.7. až 1.1.11 a 1.2.1 Zmluvy písomné Výkazy vždy po celkovom poskytnutí plnenia, ktoré budú zo strany Objednávateľa následne schvaľované v zmysle bodu 2.13 nižšie a za uvedené plnenia Zmluvy bude Poskytovateľovi vyplatená Jednorazová odmena v zmysle bodu 3.3.1 nižšie.

## **Poskytnuté plnenia podľa položiek č. 2, 3, 11 a 15 až 17 v zmysle Prílohy č. 4 – Cenová ponuka v rozsahu:**

* Označenie plnenia, resp. úkonu s uvedením p.č. v zmysle Prílohy č. 4 Zmluvy – Cenová ponuka;
* V prípade zastupovania Objednávateľa v konaní identifikáciu konania a orgánu, pred ktorým sa vedie;
* Počet hodín vykonávania danej činnosti v danom mesiaci;
* Dátum vykonávania činnosti;
* Hodinová sadzba, ktorú Poskytovateľ predložil vo svojej Cenovej ponuke a ktorá tvorí Prílohu č. 4 Zmluvy – Cenová ponuka;
* Celková cena za poskytnuté plnenia Poskytovateľa uvedené v tomto bode.

## Výkazom bude Poskytovateľ vykazovať poskytnuté služby predloží ho Objednávateľovi na schválenie za každý kalendárny mesiac, v ktorom dané činnosti vykonával, resp. po ukončení poskytnutých plnení v zmysle Zmluvy. Oprávnená osoba zo strany Objednávateľa vykoná kontrolu správnosti každého jednotlivého Výkazu a vráti ho Poskytovateľovi parafovaný/podpísaný, alebo inak odsúhlasí jeho obsah (emailom) do piatich (5) dní od jeho predloženia. Zoznam oprávnených osôb zo strany Objednávateľa bude zaslaný po podpise Zmluvy emailom a bude pravidelne aktualizovaný. V súlade s odsúhlaseným Výkazom zo strany Objednávateľa, vystaví Poskytovateľ čiastkovú mesačnú / jednorazovú faktúru podľa bodu 3.6 Zmluvy. V prípade, keď Objednávateľ s niektorými položkami Výkazu nebude súhlasiť, vyznačí ich (ďalej len „**sporné položky**“) a dohodne sa s Poskytovateľom tak, aby tento mohol fakturovať aspoň položky nesporné v dohodnutej miere. Ak nedôjde k dohode na sporných položkách do doby fakturácie, sporné položky budú riešené v rámci ďalšej faktúry, pokiaľ nedôjde k dohode o nevyfakturovaní sporných položiek.

# Zmluvná cena a platobné podmienky

## Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:

## Zmluvná cena za plnenie predmetu Zmluvy je stanovená ako maximálna odmena pre Poskytovateľa, ktorú bude Objednávateľ uhrádzať Poskytovateľovi ako odmenu na základe dodaných plnení podľa tejto Zmluvy. Maximálna zmluvná cena za všetky súvisiace plnenia podľa tejto Zmluvy je nasledovná:

Cena bez DPH: *[doplní úspešný uchádzač podľa predloženej ponuky]* EUR

Sadzba DPH: *[doplní úspešný uchádzač podľa predloženej ponuky]* EUR

Cena s DPH: *[doplní úspešný uchádzač podľa predloženej ponuky]* EUR

(slovom: .............EUR)

## Odmena Poskytovateľa za plnenie podľa tejto Zmluvy bude účtovaná podľa jednotlivých položiek cenovej ponuky uvedenej v Prílohe č. 4 - Cenová ponuka a je rozdelená na: a) jednorazovú odmenu, b) mesačnú paušálnu odmenu a c) mesačnú čiastkovú odmenu nasledovne:

## **Jednorazová odmena** bude vyplatená na základe schváleného výkazu a faktúry Poskytovateľa po poskytnutí úplného plnenia uvedeného v Prílohe č. 4 – Cenová ponuka, položka p.č. 2 a 3 a v prípade položiek p.č. 11, 15, 16 a 17 na základe jedného úplného plnenia – po vypracovaní a schválení registratúrneho poriadku s uvedením celkového počtu odpracovaných hodín na jeho príprave (pol. č. 15 v Prílohe č. 4 - Cenovej ponuke), v prípade vypracovaní návrhov na vyradenie registratúrnych záznamov po vypracovaní takéhoto návrhu (pol. č. 16), v prípade zastupovania vo vyraďovacom konaní po ukončení vyraďovacieho konania (pol. č. 17) a v prípade trvalého ukončenia úschovy a protokolárneho odovzdania dokumentov po takomto odovzdaní (pol. č. 11 v Prílohe č. 4 – Cenová ponuka).

## **Paušálna odmena** vo výške *[doplní úspešný uchádzač podľa Prílohy č. 4 – Cenová ponuka na základe súčtu položiek č. 1 a č. 18 za jeden kalendárny mesiac po prirátaní prislúchajúcej DPH]* EUR s DPH mesačne patrí Poskytovateľovi za plnenia uvedené v Prílohe č. 4 – Cenová ponuka, položka p.č. 1 a p.č. 18 (cena za jeden mesiac poskytovania služby) a zahŕňa odmenu a všetky náklady Poskytovateľa spojené s plnením týchto záväzkov (ďalej ako „**Paušálna odmena**“).

## Čiastková odmena bude uhrádzaná na základe schválených mesačných Výkazov (ďalej ako „**Čiastková odmena**“) a bude účtovaná za položky uvedené v Prílohe č. 4 – Cenová ponuka, p.č. 4 až 10 a 12 až 14, a to podľa ceny za jednu mernú jednotku.

## Jednorazová, Paušálna a Čiastková odmena za plnenia predmetu Zmluvy budú uhrádzané na základe faktúr vystavených Poskytovateľom v intervale kalendárneho mesiaca s lehotou splatnosti 30 dní odo dňa ich doručenia a budú realizované bezhotovostným platobným stykom na účet Poskytovateľa bez možnosti poskytnutia predchádzajúcich preddavkov alebo záloh. Poskytovateľ bude vystavovať faktúru vždy za predchádzajúci kalendárny mesiac.

## Každá faktúra doručená Objednávateľovi na zaplatenie bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a musí obsahovať minimálne nasledovné údaje:

* + - * 1. číslo faktúry;
				2. identifikáciu Objednávateľa podľa Zmluvy;
				3. identifikáciu Poskytovateľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Poskytovateľ zapísaný, daňové identifikačné číslo a identifikačné číslo pre DPH);
				4. označenie banky a čísla účtu, na ktorý ma byť platba zaplatená, vrátane konštantného a variabilného symbolu v súlade so Zmluvou;
				5. deň vystavenia faktúry, deň splatnosti a deň dodania;
				6. rozsah a druh plnenia;
				7. základ dane;
				8. výška dane;
				9. celkovú čiastku vrátane DPH;
				10. dôvod fakturácie s odkazom na Zmluvu;
				11. názov projektu
				12. akékoľvek ďalšie údaje vyžadované pre takéto doklady Právnymi predpismi.

## V prípade vystavenie faktúry na Jednorazovú a Čiastkovú odmenu, musí byť ku každej faktúre priložený schválený Výkaz, ktorý zodpovedá fakturovanej Čiastkovej/Jednorazovej odmene.

## Splatnosť každej faktúry podľa tejto Zmluvy je tridsať (30) dní od doporučeného doručenia faktúry bez nedostatkov do sídla Objednávateľa uvedeného v záhlaví tejto Zmluvy.

## Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.

# Povinnosti Poskytovateľa

## Poskytovateľ je povinný vykonávať činnosti podľa Článku I. Zmluvy s osobitnou odbornou starostlivosťou v súlade s príslušnými Právnymi predpismi.

## Poskytovateľ sa zaväzuje informovať Objednávateľa o všetkých skutočnostiach, ktoré by mali vplyv na predmet tejto Zmluvy, resp. na kvalitu, rozsah činností požadovaných Objednávateľom a plnenia termínov.

## Prevádzkové hodiny Registratúrneho strediska sú od....... do.......hod.

## Kontaktné údaje na Registratúrne stredisko:

## E-mail: ........................., tel.: ....................................

## Prevádzkové hodiny Miesta uskladnenia sú od....... do.......hod.

## Kontaktné údaje na Miesta uskladnenia:

## E-mail: ........................., tel.: ....................................

V prípade, že dôjde k zmene prevádzkových hodín Registratúrneho strediska a/alebo Miesta uskladnenia alebo ich kontaktných údajov, Poskytovateľ je povinný zmenu bezodkladne, v prípade možnosti vopred, oznámiť písomne (postačujúci je email) Objednávateľovi.

## Počas trvania Zmluvy je Poskytovateľ povinný opatrovať registratúrne záznamy a Predmet uskladnenia s náležitou starostlivosťou a uložiť prevzaté registratúrne záznamy a Predmet uskladnenia oddelene od ostatných uložených vecí s označením, že ide o majetok Objednávateľa. Po skončení trvania Zmluvy je Poskytovateľ povinný odovzdať všetky prevzaté registratúrne záznamy a Predmet uskladnenia podľa preberacieho protokolu a poskytnúť primeranú súčinnosť Objednávateľovi na ich prevzatie.

## Poskytovateľ si je vedomý, že údaje a informácie obsiahnuté v registratúrnych záznamoch môžu byť citlivé a ich vyzradením neoprávneným osobám by mohla Objednávateľovi vzniknúť vážna škoda. Za týmto účelom je Poskytovateľ povinný chrániť údaje a informácie, ktoré obsahujú prevzaté registratúrne záznamy Objednávateľa pred ich zneužitím, vyzradením alebo iným neoprávneným zásahom a má tak povinnosť mlčanlivosti o všetkých údajoch a informáciách, ktoré sa pri poskytovaní svojej činnosti pre Objednávateľa dozvie (ďalej len „**povinnosť mlčanlivosti**“).

## Poskytovateľ a všetky osoby konajúce v jeho mene sa zaväzujú dodržiavať povinnosť mlčanlivosti. Poskytovateľ umožní prístup k registratúrnym záznamom len osobám (zamestnancom), ktorí majú príslušné oprávnenia na oboznamovanie sa s údajmi, ktoré sú alebo môžu byť obsahom registratúrnych záznamov Objednávateľa a tieto osoby sú zákonom alebo zmluvne zaviazané povinnosťou mlčanlivosti.

## Poskytovateľ je oprávnený poskytovať plnenie podľa tejto Zmluvy prostredníctvom svojich zamestnancov, ktorí sú odborne spôsobilí na vykonávanie služieb spojených s predmetom tejto Zmluvy. V právnom vzťahu s týmito osobami bude výlučne Poskytovateľ, ktorý bude za činnosti vykonávané týmito osobami vo vzťahu k Objednávateľovi zodpovedať v plnom rozsahu tak, ako by tieto činnosti vykonával Poskytovateľ sám.

## Poskytovateľ je povinný zachovávať mlčanlivosť o všetkých skutočnostiach, o ktorých sa dozvedel pri výkone svojej činnosti pre Objednávateľa, a to aj po ukončení zmluvného vzťahu. Počas trvania tejto Zmluvy je Poskytovateľ povinný vykonávať svoju činnosť tak, aby chránil záujmy a dobré meno Objednávateľa. V prípade porušenia záväzku mlčanlivosti zo strany Poskytovateľa si Objednávateľ uplatní zmluvnú pokutu v zmysle bodu 10.3 Zmluvy.

## Poskytovateľ sa zaväzuje, že na plnenie predmetu tejto Zmluvy bude používať len certifikované stroje a iné pomôcky tak, aby zverenú správu registratúry vrátane vyraďovania a skartácie registratúrnych záznamov vykonával v súlade s Právnymi predpismi.

## Pri zastupovaní Objednávateľa pred orgánmi príslušným podľa Zákona o archívoch a registratúrach je Poskytovateľ povinný postupovať tak, aby konal v najlepšom záujme Objednávateľa a to najmä čo sa týka hospodárnosti a efektívnosti postupu voči týmto orgánom. Za tým účelom je povinný vyžiadať si od Objednávateľa včas všetky údaje a dokumenty požadované príslušnými orgánmi.

## Poskytovateľ je povinný kedykoľvek počas účinnosti tejto Zmluvy poskytnúť Objednávateľovi informácie a vysvetlenia úkonov ním vykonaných. Poskytovateľ je povinný prerokovať s Objednávateľom všetky záležitosti spojené s výkonom jeho činnosti pre Objednávateľa tak, aby tento nebol v pochybnostiach.

## Poskytovateľ je v plnom rozsahu zodpovedný za všetky škody, ktoré spôsobí on alebo ním poverené osoby, porušením povinností vyplývajúcich z tejto Zmluvy a porušením príslušných právnych predpisov vzťahujúcich sa k činnosti Poskytovateľa. V prípade, že Poskytovateľ, prípadne ním poverené osoby spôsobia takýmto konaním škodu je Poskytovateľ povinný túto Objednávateľovi v plnom rozsahu nahradiť. Za škodu sa na účely tohto ustanovenia považujú aj pokuty a iné sankcie uložené Objednávateľovi v súvislosti s plnením tejto Zmluvy, ktoré zveril Poskytovateľovi. Za škodu sa považuje aj nevyplatenie alebo uloženie povinnosti vrátenia finančných prostriedkov Objednávateľovi, ktoré boli alebo mali byť Objednávateľovi poskytnuté riadiacim orgánom v súvislosti s touto Zmluvou.

## Poskytovateľ sa zaväzuje na vlastné náklady uzatvoriť a udržiavať nasledovné **poistenia zodpovednosti za škodu pri výkone podnikateľskej činnosti** a proti škode vzniknutej na:

##  registratúrnych záznamov uložených v Registratúrnom stredisku od momentu ich prevzatia;

## Predmetu uskladnenia od momentu jeho prevzatia,

a to vo výške minimálne 150 000,-EUR (slovom stopäťdesiat tisíc eur). Kópia poistnej zmluvy Poskytovateľa tvorí Prílohu č. 5 tejto Zmluvy.

## V prípade vzniku poistnej udalosti je Poskytovateľ povinný bezodkladne o tom písomne informovať Objednávateľa a poistiteľa a zabezpečiť všetky dôkazy a iné doklady nevyhnutné k zabezpečeniu poistného plnenia; ďalej je Poskytovateľ povinný poskytnúť Objednávateľovi a poistiteľovi všetku súčinnosť.

## Ak Poskytovateľ nesplní povinnosti podľa bodov 4.14 a 4.15 Zmluvy a dôjde k poškodeniu alebo zničeniu majetku Objednávateľa, zaväzuje sa Poskytovateľ nahradiť Objednávateľovi celú takto vzniknutú škodu bez ohľadu na prípadnú zodpovednosť tretích osôb. Uvedené platí aj v prípade odmietnutia resp. čiastočného odmietnutia poistného plnenia zo strany poistiteľa, a to až do výšky, v ktorej škoda nebola krytá poistným plnením.

## Poskytovateľ je povinný kedykoľvek na požiadanie Objednávateľa, v lehote siedmich (7) dní od doručenia tejto požiadavky preukázať Objednávateľovi splnenie povinnosti uzatvoriť a udržiavať v platnosti poistenie.

##  Poskytovateľ je povinný strpieť výkon kontroly, auditu súvisiaceho s predmetom tejto Dohody kedykoľvek počas platnosti a účinnosti Zmluvy o poskytnutí nenávratného finančného príspevku (ďalej len „NFP“) uzatvorenej v rámci Operačného programu Kvalita životného prostredia, ktorej obsahom budú aj oprávnené výdavky v zmysle tejto Zmluvy, a to oprávnenými osobami v zmysle Všeobecných zmluvných podmienok ku Zmluve o poskytnutí NFP a poskytnúť im všetku potrebnú súčinnosť.

##  Oprávnenými osobami na výkon kontroly/auditu/ overovania sú najmä:

a) Poskytovateľ NFP a ním poverené osoby,

b) Útvar vnútorného auditu Poskytovateľa/Útvar vnútornej kontroly Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) splnomocnení zástupcovia Európskej Komisie a Európskeho dvora audítorov,

f) Európsky úrad pre boj proti podvodom (OLAF) resp. iný orgán zabezpečujúci ochranu finančných záujmov EÚ

g) osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

## Za strpenie výkonu kontroly/auditu a poskytnutie súčinnosti pri výkone kontroly/auditu neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku tejto Zmluvy. V prípade zmeny legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto ustanovením tejto Zmluvy. Poskytovateľ je povinný predovšetkým oznámiť nákladovú štruktúru plnenia podľa tejto Zmluvy na základe požiadavky Objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu Zmluvy. Za účelom preventívneho riešenia problémov spojených s preukazovaním realizácie plnení podľa tejto Zmluvy je oprávnený požadovať tieto podklady aj Objednávateľ.

# Ochrana osobných údajov

## Poskytovateľ je oprávnený nakladať s osobnými údajmi fyzických a právnických osôb, príp. iných osôb, o ktorých sa dozvie z listín a dokumentov pri výkone činnosti pre Objednávateľa, len v rozsahu nevyhnutnom na riadne splnenie jeho povinností podľa tejto Zmluvy.

## Poskytovateľ je povinný:

* + - * 1. vykonávať činnosti podľa Článku I. Zmluvy tak, aby chránil všetky osobné údaje, s ktorými prišiel pri výkone svojej činnosti pre Objednávateľa do styku,
				2. preukázateľne poučiť všetky ním poverené osoby, ktoré majú alebo môžu mať prístup k osobným údajom obsiahnutých v registratúrnych záznamoch Objednávateľa, o právach a povinnostiach ustanovených zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),
				3. zabezpečiť osobné údaje zverené mu Objednávateľom pred odcudzením, stratou, poškodením, neoprávneným prístupom, zmenou a rozširovaním,
				4. zachovávať mlčanlivosť o všetkých osobných údajoch, s ktorými príde pri výkone svojej činnosti pre Objednávateľa do styku, a to aj po skončení činnosti podľa tejto Zmluvy.

## Poskytovateľ nie je oprávnený osobné údaje žiadnym spôsobom meniť, rozširovať, zverejňovať, komukoľvek poskytovať, sprístupňovať a bez súhlasu Objednávateľa likvidovať. Poskytovateľ zodpovedá Objednávateľovi v plnom rozsahu za všetky škody, ktoré Objednávateľovi vzniknú z dôvodu porušenia povinností podľa tohto článku Zmluvy Poskytovateľom alebo ním poverenými osobami.

# Komunikácia a Poverené osoby

## Poskytovateľ je povinný prijímať požiadavky od Objednávateľa, resp. Poverených osôb prostredníctvom Registračného elektronického systému a/alebo prostredníctvom nasledovnej adresy elektronickej pošty (emailu): *[doplní uchádzač]*

## Objednávateľ na účely komunikácie s Poskytovateľom určí Poverené osoby. Zoznam Poverených osôb, ktorý obsahuje meno, priezvisko, zaradenie, telefonický a emailový kontakt a ich oprávnenia oznámi písomne (postačujúci je email) Poskytovateľovi.

**Predmet uskladnenia**

## Súčasťou predmetu plnenia podľa tejto Zmluvy je aj záväzok Poskytovateľa prevziať, previezť a uložiť Predmet uskladnenia v Mieste uskladnenia.

## Poskytovateľ zodpovedá za škodu na Predmete uskladnenia, resp. časti Predmetu uskladnenia, ktorá vznikla po prevzatí, a to až do jej vydania Objednávateľovi, ibaže túto škodu nemohol odvrátiť pri vynaložení odbornej starostlivosti.

## Poskytovateľ nezodpovedá za škodu na Predmete uskladnenia, len keď bola spôsobená:

* + - * 1. Objednávateľom,
				2. vadou alebo prirodzenou povahou uloženého Predmetu uskladnenia.

## Ak škoda vznikla spôsobom uvedeným v bode 7.3 vyššie, alebo taká škoda hrozí, je Poskytovateľ povinný postupovať s odbornou starostlivosťou a vynaložiť všetko úsilie, aby škoda bola čo najmenšia.

#

# Subdodávatelia

## Poskytovateľ je oprávnený plnením vybraných častí tejto Zmluvy poveriť svojich subdodávateľov (ďalej len „**Subdodávatelia**“). Zoznam Subdodávateľov tvorí Prílohu č. 3 Zmluvy. V zozname Subdodávateľov sa uvádzajú náležitosti podľa ustanovenia § 41 ods. 3 Zákona o verejnom obstarávaní údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.

## V prípade, ak má počas plnenia Zmluvy Poskytovateľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:

* + - * 1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
				2. Subdodávateľ, ktorého sa týka návrh na zmenu, musí byť schopný realizovať príslušnú časť Plnenia v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
				3. Poskytovateľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.

## Návrh na zmenu Subdodávateľa spolu s dokladmi podľa bodu 8.2(c) vyššie a aktualizovaným znením Prílohy č. 3 musí Poskytovateľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode vyššie.

## Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu tejto Zmluvy.

## V prípade, ak Poskytovateľ využije na plnenie ktorejkoľvek povinnosti podľa tejto Zmluvy Subdodávateľa, Poskytovateľ za konanie Subdodávateľa voči Objednávateľovi zodpovedá, ako keby plnenie vykonával sám.

# Zodpovednosť za vady

## Poskytovateľ zodpovedá za všetky vady plnení poskytnutých na základe tejto Zmluvy. Vadou sa rozumie, ak plnenie nebolo Poskytovateľom poskytnuté riadne a včas v súlade s touto Zmluvou a Prílohou č.1 – Opis predmetu zákazky, a tiež najmä ak pri poskytovaní plnení podľa tejto Zmluvy boli akýmkoľvek spôsobom Poskytovateľom porušené Právne predpisy.

## Poskytovateľ je povinný všetky vady odstrániť a všetky činnosti a nápravy vykonať na svoje náklady a riziko v primeranej lehote určenej Objednávateľom.

# Zmluvné sankcie

* 1. V prípade omeškania Poskytovateľa s poskytnutím plnenia a lehôt podľa Článku I., Článku II. tejto Zmluvy a Prílohy č. 1 – Opis predmetu zákazky, je Objednávateľ oprávnený od Poskytovateľa požadovať zaplatenie zmluvnej pokuty vo výške 200,- Eur za každý aj začatý deň omeškania. V prípade plnení, ktoré majú byť dodané v lehotách určených podľa hodín alebo minút sa za začatý deň omeškania považuje deň, v ktorom došlo k porušeniu lehoty.
	2. V prípade omeškania Objednávateľa s úhradou faktúr má Poskytovateľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
	3. Zmluvné strany sa dohodli, že v prípade porušenia záväzku mlčanlivosti podľa bodu 4.6 až 4.9 Zmluvy je Poskytovateľ povinný uhradiť Objednávateľovi zmluvnú pokutu vo výške 5 000 EUR za každé takéto porušenie povinnosti mlčanlivosti. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.
	4. Zmluvné strany sa dohodli, že v prípade porušenia záväzku povinnosti mať uzatvorené poistenie zodpovednosti za škodu pri výkone podnikateľskej činnosti v zmysle bodu 4.14 Zmluvy je Poskytovateľ povinný uhradiť Objednávateľovi zmluvnú pokutu vo výške 200 EUR za každý aj začatý deň, kedy nemal uzatvorené takéto poistenie v požadovanej výške v zmysle tohto bodu Zmluvy.
	5. Zmluvné strany sa dohodli, že v prípade porušenia záväzku ochrany osobných údajov podľa Článku V. Zmluvy je Poskytovateľ povinný uhradiť Objednávateľovi zmluvnú pokutu vo výške 5 000 EUR za každé takéto porušenie povinnosti mlčanlivosti.
	6. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške, ktorú si môže Zmluvná strana uplatniť popri zaplatení zmluvných pokút. Objednávateľ je oprávnený domáhať sa voči Poskytovateľovi náhrady škody presahujúcej výšku zmluvnej pokuty podľa tejto Zmluvy.
	7. Splatnosť akejkoľvek faktúry za zmluvnú pokutu vystavenej podľa tohto bodu bude sedem (7) kalendárnych dní.
	8. Objednávateľ je oprávnený započítať si zmluvnú pokutu proti ktorejkoľvek neuhradenej odplate podľa tejto Zmluvy alebo jej časti alebo nesplatných čiastok zmluvných pokút.

# Doba plnenia

* 1. Správu registratúry bude Poskytovateľ zabezpečovať po dobu 48 mesiacov od prevzatia dokumentov, resp. registratúrnych záznamov v zmysle tejto Zmluvy a súvisiace služby bude Poskytovateľ zabezpečovať po dobu 48 mesiacov od prevzatia Predmetu uskladnenia.

# Zánik Zmluvy

## Platnosť tejto Zmluvy zaniká:

* uplynutím dohodnutej doby podľa bodu 11.1 Zmluvy,
* písomnou dohodou oboch Zmluvných strán,
* odstúpením od Zmluvy.

## Odstúpiť od tejto Zmluvy je oprávnená Zmluvná strana v prípade podstatného porušenia povinností druhou zmluvnou stranou, a to v lehote 30 dní odo dňa, kedy sa o podstatnom porušení povinnosti druhou Zmluvnou stranou dozvedela, najneskôr však v lehote do 90 dní odo dňa kedy k podstatnému porušeniu povinnosti došlo.

## Za podstatné porušenie Zmluvy sa považuje najmä:

* + - * 1. zo strany Objednávateľa omeškanie zaplatenia faktúry za poskytnuté služby viac ako tri mesiace;
				2. zo strany Poskytovateľa
* strata odbornej spôsobilosti na realizáciu dohodnutého plnenia predmetu Zmluvy,
* porušenie ktorejkoľvek povinnosti Poskytovateľa uvedenej v Článku II. Zmluvy;

## Objednávateľ môže v súlade s § 19 ods. 3 Zákona o verejnom obstarávaní odstúpiť od Zmluvy v prípade, ak Poskytovateľ a/alebo jeho Subdodávateľ nebol v čase uzavretia Zmluvy alebo v čase plnenia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora, ak má v zmysle Právnych predpisov povinnosť byť zapísaný v registri partnerov verejného sektora.

## Po ukončení činností pre Objednávateľa je Poskytovateľ povinný najneskôr posledný deň platnosti Zmluvy odovzdať Objednávateľovi na základe písomného protokolu:

## písomný protokol obsahujúci zoznamy uložených spisov a registratúrnych záznamov podľa jednotlivých rokov a vecných skupín a ostatných písomností dokumentujúcich vykonanie všetkých činností v rozsahu dohodnutom v Zmluve.

## písomný protokol obsahujúci zoznam položiek tvoriacich Predmet uskladnenia prevzatých a uložených v Mieste uskladnenia.

# Záverečné ustanovenia

## Táto Zmluva nadobúda platnosť dňom podpisu jej písomného vyhotovenia obidvomi Zmluvnými stranami.

## Táto Zmluva nadobúda účinnosť dňom uvedeným v písomnej výzve Objednávateľa, ktorým sa stanoví dátum začiatku plnenia Zmluvy, s podmienkou, že táto Zmluva bude zverejnená v súlade s príslušnými právnymi predpismi. Podmienkou pre písomnú výzvu Objednávateľa je ukončenie kontroly verejného obstarávania zo strany Poskytovateľa NFP, v rámci ktorej tento neidentifikoval nedostatky, ktoré by mali alebo mohli mať vplyv na výsledok Súťaže (po doručení správy z kontroly prijímateľovi - Objednávateľovi), alebo v rámci ktorej Objednávateľ, ako prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa metodického pokynu MP CKO č. 5 ktorý upravuje postup pri určení finančných opráv za verejné obstarávanie. Výzva bude odoslaná na poštovú prepravu najneskôr do 12 mesiacov odo dňa odoslania oznámenia o výsledku verejného obstarávania, v opačnom prípade táto Zmluva zaniká.

## Akúkoľvek zmenu obsahu tejto Zmluvy je možné vykonať iba formou písomného a očíslovaného dodatku podpísaného štatutárnymi zástupcami oboch Zmluvných strán.

## Pokiaľ v tejto Zmluve nebolo dohodnuté inak, vzájomné vzťahy zmluvných strán sa riadia ustanoveniami Obchodného zákonníka a súvisiacimi Právnymi predpismi.

## Spory týkajúce sa tejto Zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto Zmluvy sú príslušné všeobecné súdy Slovenskej republiky.

## V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, bankového spojenia a čísla účtu, kontaktných osôb, poistnej zmluvy - oznámi Zmluvná strana, ktorej sa niektorá z uvedených zmien týka písomnou formou túto skutočnosť druhej Zmluvnej strane, a to bez zbytočného odkladu, inak povinná Zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana.

## Ak Zmluva alebo písomné dojednanie Zmluvných strán neustanovuje inak, všetky nároky z nej vyplývajúce musia byť voči druhej Zmluvnej strane uplatnené písomne, a to doporučeným listom alebo odovzdané osobne. V prípade poštového styku sa za deň uplatnenia nároku považuje deň doručenia doporučeného listu poštovým úradom na adresu uvedenú v záhlaví tejto Zmluvy. Každá zo Zmluvných strán je povinná písomne oznámiť druhej Zmluvnej strane akúkoľvek zmenu ohľadne adresy doručovania, a to bezodkladne po tom, čo k takejto zmene dôjde. V prípade, ak zmluvná strana na adrese uvedenej v dohode alebo na jej novej adrese oznámenej druhej Zmluvnej strane nebude zastihnutá, adresát bude na danej adrese neznámy alebo zásielku odmietne prevziať alebo inak zmarí jej doručenie, za deň doručenia sa považuje deň, keď bol pokus o doručenie vykonaný, resp. keď sa zásielka vráti druhej Zmluvnej strane ako nedoručená/nedoručiteľná.

## Zmluvné strany berú na vedomie, že podľa ustanovenia § 5a ods. 1 zákona č. 211/2000 Z. z. o slobode informácií v znení neskorších predpisov ide v prípade tejto Zmluvy o povinne zverejňovanú zmluvu.

## Zmluva je vyhotovená v piatich rovnopisoch, z ktorých Poskytovateľ obdrží dva (2) rovnopisy a Objednávateľ obdrží tri (3) rovnopisy.

## Zmluvné strany vyhlasujú, že si Zmluvu prečítali, jednotlivým ustanoveniam porozumeli a na znak súhlasu s obsahom tejto Zmluvy ju vlastnoručne podpisujú. Ďalej vyhlasujú, že sú plne spôsobilé na právne úkony, Zmluvu uzatvárajú slobodne, vážne, nie v tiesni ani za nápadne nevýhodných podmienok.

## V prípade, že niektorá časť tejto Zmluvy sa stane neplatnou, alebo neúčinnou, ostatné časti zostávajú platné a účinné.

**Prílohy:**

Príloha č. 1 – Opis predmetu zákazky

Príloha č. 2 A - Zoznam spisov a registratúrnych záznamov*[predloží úspešný uchádzač pri podpise Zmluvy podľa vzoru v prílohe č. B.1 súťažných podkladov]*;

Príloha č. 2 B - Zoznam majetku*[predloží úspešný uchádzač pri podpise Zmluvy podľa vzoru v prílohe č. B.2 súťažných podkladov]*;

Príloha č. 3 – Zoznam subdodávateľov - vzor *[vyplnený zoznam subdodávateľov predloží úspešný uchádzač v rámci súčinnosti podľa bodu 27.2 a 27.7 Časti A. súťažných podkladov]*

Príloha č. 4 – Cenová ponuka *[bude súčasťou ponuky uchádzača podľa Prílohy č. C.2 súťažných podkladov a bude predložená uchádzačom v ponuke a následne predložená podľa ponuky pri podpise Zmluvy]*

Príloha č. 5 – Poistná zmluva *[predloží úspešný uchádzač pri podpise Zmluvy]*

|  |  |
| --- | --- |
| **Objednávateľ**V .............................Dňa ..................... |  **Poskytovateľ** V *[doplní uchádzač]* Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Slovenská agentúra životného prostredia**Mgr. Michal Maco, generálny riaditeľ  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[doplní uchádzač]*, |

Príloha č. 1 Opis predmetu zákazky

Nižšie sú stanovené záväzné vlastnosti a požiadavky na predmet zákazky financovaný z Operačného programu Kvalita životného prostredia, Prioritná os 5 – Technická pomoc. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke/poskytnutí rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.

* 1. Základný opis predmetu zákazky
	2. Verejný obstarávateľ má záujem zveriť časť správy registratúry týkajúcej sa Sekcie fondov EÚ (ďalej ako „**Sekcia**“) v zmysle § 2 ods. 14 zákona č. 395/2002 Z. z. o archívoch a registratúrach (ďalej ako „**ZAR**“) s výnimkou tvorby registratúrnych záznamov, exterenému poskytovateľovi podľa § 16 ods. 1 písm. b) ZAR a za tým účelom požaduje zabezpečenie uloženia registratúrnych záznamov a ostatných dokumentov, ktorých je pôvodcom v priestoroch registratúrneho strediska, ktoré zriadi a bude spravovať úspešný uchádzač (ďalej tiež „**Poskytovateľ**“). Správu registratúry bude Poskytovateľ vykonávať v súlade so ZAR ako aj s podmienkami správy registratúry Sekcie, ktorá sa vykonáva v súlade s Organizačnou smernicou 01/2016 - Registratúrny poriadok Slovenskej agentúry životného prostredia. Predmetná smernica detailne špecifikuje postupy sekcie fondov EÚ pri správe registratúry, ako aj pri manipulácii s registratúrnymi záznamami a spismi, či pri náležitom a pravidelnom vyraďovaní spisov.
	3. Predmetom zákazky je prevzatie a prevoz registratúrnych záznamov verejného obstarávateľa ako pôvodcu registratúry zo súčasných priestorov nachádzajúcich sa v skladových priestoroch v Areáli PALMA (Račianská ulica 76, 836 04 Bratislava) a ich uloženie v registratúrnom stredisku zriadenom uchádzačom („**Registratúrne stredisko**“), ktoré bude spĺňať všetky požiadavky na zabezpečenie ochrany a trvanlivosti registratúrnych záznamov podľa ZAR a súvisiacich právnych predpisov (najmä vyhlášky MV SR č. 628/2002 Z. z., ktorou sa vykonávajú niektoré ustanovenia zákona o archívoch a registratúrach). Registratúrne stredisko môže byť vzdialené najviac 10 km od Sídla sekcie (Karloveská 2, 841 04 Bratislava 4). Uvedená podmienka vyplýva z požiadavky na dostupnosť Registratúrneho strediska pre verejného obstarávateľa ako aj pre orgány dohľadu a auditu súvisiacu s kontrolou uložených registratúrnych záznamov a skladovaných materiálov a tiež nahliadania do registratúrnych záznamov.
	4. V súvislosti so zverením správy registratúry má verejný obstarávateľ záujem aj na poskytovaní ďalších služieb súvisiacich najmä s ukladaním a prístupom k dokumentom a iným hnuteľným veciam patriacim verejnému obstarávateľovi. Poskytovateľ bude povinný zabezpečiť prístup pracovníkov verejného obstrávateľa ako aj určených osôb verejným obstarávateľom (pracovníkov orgánu dohľadu, auditorských firiem apod.) k registratúrnym záznamom ako aj k predmetu uskladnenia, vyhľadávanie a doručovanie (zvoz) dokumentov a určených častí predmetu uskladnenia podľa požiadaviek verejného obstarávateľa špecifikovaných nižšie.
	5. Nakoľko sa v priestoroch Areálu PALMA nachádzajú aj ďalšie predmety súvisiace s uložením dokumentov a registratúrnych záznamov ako sú skrine, regálové systémy a iný majetok verejného obstarávateľa bližšie špecifikovaný v prílohe č. B.2 Zoznam majetku týchto súťažných podkladov, požaduje verejný obstarávateľ aj zabezpečenie demontáže, prevozu a uskladnenia týchto predmetov, resp. majetku. Miesto uloženia iných predmetov ako sú registratúrne záznamy by malo byť z hľadiska dostupnosti umiestnené do 20 km od sídla Sekcie (Karloveská 2, 841 04 Bratislava 4).
	6. Podrobný opis predmetu zákazky
	7. **Protokolárne prevzatie** zahŕňa prevzatie, zabalenie a prevoz registratúrnych záznamov v množstve podľa Prílohy B.1 – Zoznam spisov a registratúrnych záznamov z Areálu PALMA do registratúrneho strediska.
	8. **Správa registratúry** zahŕňa evidenciu, ukladanie, ochranu, vyraďovanie a zabezpečenie prístupu k registratúrnym záznamom v minimálne nasledovnom rozsahu:
		1. Uskladnenie (uloženie) registratúrnych záznamov v priestoroch Registratúrneho strediska v súlade so ZAR a vyhlášky MV SR č. 628/2002 Z. z., ktorou sa vykonávajú niektoré ustanovenia zákona o archívoch a registratúrach, resp. iných relevantných predpisov.
		2. Evidencia a roztriedenie prevzatých (fyzických) registratúrnych záznamov na úrovni ukladacích jednotiek (spisov) podľa škatúľ, šanónov za primeranej súčinnosti verejného obstarávateľa.
		3. Úvodné spracovanie, teda roztriedenie, zaevidovanie a prenesenie do registračného elektronického systému uchádzača existujúcich registratúrnych záznamov na úrovni ukladacích jednotiek (spisov), ktorých zoznam je uvedený v prílohe č. B.1 Zoznam spisov a registratúrnych záznamov). Registračný elektronický systém uchádzača musí spĺňať všetky zákonné požiadavky na správu registratúry a musí byť vedený v súlade s internými smernicami verejného obstarávateľa na úrovni ukladacích jednotiek (spisov). Uchádzač umožní verejnému obstarávateľovi prístup do registračného elektronického systému prostredníctvom zriadenia vzdialeného prístupu. Verejný obstarávateľ poskytne primeranú súčinnosť k úvodnému spracovaniu registratúrnych záznamov Pre vylúčenie pochybností, správa registratúry musí byť vedená v súlade s existujúcim registratúrnym poriadkom verejného obstarávateľa (verejný obstarávateľ ho poskytne úspešnému uchádzačovi najnesjkôr pri podpise Zmluvy). Správa registratúry zahŕňa aj revíziu a následnu aktualizáciu registratúrneho poriadku podľa potrieb verejného obstarávateľa v zmysle ZAR a zabezpečenie jeho schválenia príslušným orgánom.
		4. Spracovávanie (roztriedenie, zaevidovanie a prenesenie do elektronického registračného systému uchádzača) nových prevzatých registratúrnych záznamov počas trvania zmluvy.
		5. Obojstranná preprava medzi sídlom Sekcie (Karloveská 2, 841 04 Bratislava 4) a Registratúrnym strediskom (zahŕňa prepravu aj nabalenie do škatúľ) v nasledovnom predpokladanom rozsahu:
			1. štandardná preprava vyžiadaného dokumentu z Registratúrneho strediska do Sídla Sekcie do 2 hodín (vrátane vyhľadania dokumentu) od zadania požiadavky v predpokladanom počte do 240 jázd počas trvania zmluvy (5 jázd/mesiac);
			2. urgentná preprava vyžiadaného dokumentu z Registratúrneho strediska do Sídla Sekcie do 1 hodiny (vrátane vyhľadania dokumentu) od zadania požiadavky v predpokladanom počte do 144 jázd počas trvania zmluvy (3 jazdy/mesiac);
			3. preprava nových dokumentov zo Sídla Sekcie do Registratúrneho strediska v predpokladanom počte do 20 jázd počas trvania zmluvy.
		6. Vyhľadanie a zabezpečenie elektronického prístupu k uloženým dokumentom (v nasledovnom rozsahu:
			1. štandardné vyhľadanie dokumentu a jeho doručenie v elektronickej forme (scan) do 30 minút (v predpokladanom počte do 5000 dokumentov počas trvania zmluvy);
			2. urgentné vyhľadanie dokumentu a jeho doručenie v elektronickej forme (scan)
			v pracovnej dobe (medzi 8:00 a 16:00) do 15 minút od zadania požiadavky (v predpokladanom počte do 5000 dokumentov počas trvania zmluvy).
		7. Monitoring lehôt uloženia (skartačných lehôt) a následné vyraďovanie dokumentov a ich priemyselné zničenie (skartácia) po lehote uloženia podľa registratúrneho poriadku a výsledku vyraďovacieho konania u existujúcich a nových registratúrnych záznamov v nasledovnom rozsahu v celkovom predpokladanom množstve 10000 spisov počas trvania zmluvy:
			1. existujúce spisy podľa prílohy č. B.1 Zoznam spisov a registratúrnych záznamov týchto súťažných podkladov;
			2. príprava a vypracovanie návrhov na vyradenie registratúrnych záznamov;
			3. dôverná skartácia nepapierového materiálu (šanóny a euroobaly) v predpokladanom rozsahu do 1000 kg;
			4. dôverná ekologická likvidácia registratúrnych záznamov so stupňom utajenia 3 v predpokladanom rozsahu do 10000 kg;
			5. trvalé ukončenie úschovy v predpokladanom rozsahu 2000 bm počas trvania zmluvy.
		8. Skenovanie prevzatých dokumentov podľa požiadaviek verejného obstarávateľa (skenovanie dokumentov (A4) v predpokladanom rozsahu 30 000 strán počas platnosti zmluvy);
		9. Komunikácia a zastupovanie verejného obstarávateľa vrátane prípravy potrebných podaní voči štátnym orgánom pôsobiacim na úseku archívov a registratúr (najmä MVSR) a to najmä vo vyraďovacom konaní, pri výkone štátneho odborného dozoru; v prípade potreby v mene verejného obstarávateľa je Poskytovateľ povinný požiadať príslušný orgán o informáciu, odbornú radu alebo usmernenie; Oznamovanie zmien príslušným orgánom v zmysle § 16 ods. 2 písm. m) ZAR.
	9. **Súvisiace služby** zahŕňajú protokolárne prevzatie regálových systémov, skríň a ďalšieho hnuteľného majetku („**predmet uskladnenia**“) vo vlastníctve verejného obstarávateľa podľa Prílohy B.2 – Zoznam majetku, z Areálu PALMA a ich odvoz na Miesto uskladnenia v zmysle bodu 6.1.3. časti A súťažných podkladov a ich skladovanie. Prevzatie zahŕňa aj nabalenie do škatúľ, resp. prípravu na prevoz a demontáž skríň a regálových systémov minimálne v nasledovnom množstve:
		1. zbalenie, preprava a uloženie škatúľ v množstve podľa Zoznamu majetku uvedeném v prílohe č. B.2 týchto súťažných podkladov s tovarom/materiálom o rozmeroch: 54cm x 44cm x 60,5 cm; hmotnosť 1 škatule: 18,5 kg;
		2. demontáž, preprava a uloženie regálového systému v množstve podľa Zoznamu majetku uvedeného v prílohe č. B.2 týchto súťažných podkladov (cca 250 ks):

Parametre regálového systému (1 ks):

Dĺžka regálu: 105 cm

Výška regálu: 210 cm

Šírka regálu: 60 cm

Nosnosť bunky: 215 kg

* + 1. preprava a uloženie plechových skríň v množstve podľa Zoznamu majetku uvedeného v prílohe č. B.2 týchto súťažných podkladov s rozmermi: výška 195 cm, šírka 95 cm, hĺbka 40 cm);
		2. preprava a uloženie ostatného materiálu v zmysle prílohy Prílohy B.2 – Zoznam majetku týchto súťažných podkladov.
	1. Počas trvania Zmluvy je Poskytovateľ povinný opatrovať predmet uskladnenia s náležitou starostlivosťou a uložiť prevzatý predmet uskladnenia oddelene od ostatných skladovaných vecí s označením, že ide o majetok verejného obstarávateľa. V prípade požiadavky verejného obstarávateľa Poskytovateľ umožní verejnému obstarávateľovi prístup k predmetu uskladnenia a/alebo pripraví požadovanú časť predmetu uskladnenia na prevzatie poštovým alebo iným doručovateľom.
	2. Po skončení trvania Zmluvy je Poskytovateľ povinný odovzdať predmet uskladnenia, resp. jeho zvyšnú časť na základe preberacieho protokolu a poskytnúť primeranú súčinnosť verejnému obstarávateľovi na prevzatie predmetu uskladnenia.
	3. Poskytovateľ je povinný chrániť informácie, ktoré obsahujú prevzaté dokumenty verejného obstarávateľa pred ich zneužitím, vyzradením alebo iným neoprávneným zásahom.
	4. **Poistenie:**

Poskytovateľ je povinný predmet uskladnenia vrátane dokumentov (registratúrnych záznamov) poistiť proti škode, zničeniu a odcudzeniu, a to vo výške poistnej sumy uvedenej v Zmluve a toto poistenie udržiavať počas celej doby trvania Zmluvy až do jeho odovzdania verejnému obstarávateľovi. Náklady na poistné sú zahrnuté v cene.

* 1. **Počet spisov a registratúrnych záznamov je uvedený v Prílohe B.1 súťažných podkladov – „Zoznam spisov a registratúrnych záznamov“ a špecifikácia a množstvo vecí, ktoré tvoria predmet skladovania je uvedený v prílohe B.2 súťažných podkladov „Zoznam majetku“.**

3 Termín plnenia predmetu zákazky

* 1. Termín plnenia predmetu zákazky
		1. Prevzatie dokumentov podľa bodu 2.1 vyššie a predmetu uskladnenia podľa bodu 2.3 vyššie zrealizuje uchádzač do 30 dní od účinnosti Zmluvy.
		2. Správu registratúry podľa bodu 2.2 vyššie bude zabezpečovať uchádzač po dobu 48 mesiacov od prevzatia dokumentov.
		3. Súvisiace služby podľa bodu 2.3 vyššie bude zabezpečovať uchádzač po dobu 48 mesiacov od prevzatia predmetu uskladnenia verejného obstarávateľa určeného na uloženie.

4 Miesto dodania predmetu zákazky

* 1. Miesto dodania:
		1. Prevzatie dokumentov a predmetu uskladnenia: Areál PALMA, skladové priestory: Račianska 76, 836 04 Bratislava (ďalej len “**Areál PALMA**“); a ďalšie miesta zvozu dokumentov určených verejným obstarávateľom, najmä sídlo Sekcie fondov EÚ, so sídlom: Karloveská 2, 841 04 Bratislava 4 (ďalej len „**Sídlo Sekcie**“);
		2. Správa registratúry: Registratúrne stredisko uchádzača umiestnené v priestoroch poskytnutých uchádzačom, ktoré budú umiestnené do 10 km od sídla Sekcie (Karloveská 2, 841 04 Bratislava 4).
		3. Uskladnenie predmetu uskladnenia: Skladové priestory poskytnuté uchádzačom budú umiestnené do 20 km od sídla Sekcie (Karloveská 2, 841 04 Bratislava 4) (ďalej len „**Miesto uskladnenia**“).
	2. Konkrétne miesto dodania podľa bodov 4.1.2 a 4.1.3 bude špecifikované v ponuke úspešného uchádzača.

Príloha č. 3 – Zoznam subdodávateľov – vzor

**Zoznam subdodávateľov**

Obchodné meno poskytovateľa: .....................................................................................

Sídlo: .....................................................................................

IČO: .....................................................................................

Konajúci prostredníctvom: .....................................................................................

Za účelom realizácie predmetu plnenia zo zmluvy uvádzame, že:

☐ nebudeme plnenie predmetu zmluvy poskytovať prostredníctvom subdodávateľa/-ov,

☐ budeme plnenie predmetu zmluvy poskytovať prostredníctvom nasledovných subdodávateľov

 v nasledovnom rozsahu:

|  |  |  |  |  |  |  |
| --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa**  | **Predmet subdodávky** | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 € bez DPH** |
| meno a priezvisko  | adresa pobytu  | dátum narodenia |
|  |  |  |  |  |  |  |  | ☐ Áno ☐ Nie |
|  |  |  |  |  |  |  |  | ☐ Áno ☐ Nie |

V......................., dňa........ Predávajúci:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[*doplní uchádzač]*